
Femin’art   projekt
2014 - 2016.

A Femin’art projektben három ország szakmai csoportjai vettek részt: Franciaország /Cluny/, Litvánia/Ukmerge/, Magyarország/Martfű/.
A projekt célja:
· megismertetni olyan vitatémákat, amelyek mindenkihez szólnak a női kifejezésmódon keresztül,
· a művészi tevékenységet a társadalmi változások egyik kezdeményező tényezőjévé tenni,
· olyan művészet-pedagógiák kipróbálása, amelyek a képzőművészethez kapcsolódnak, ezáltal segítik és erősítik az egyén önkifejezését, társadalmi problémáinak láttatását, a változások indukálását,
· európai szinten megosztani a vidéki élet problematikáját.

  Olyan női közösségek dolgoztak a kétéves projektben, akik felvállalták a szakmai programok megvalósítását, melynek fő célja volt: a női lélek kibontakoztatása a képzőművészetek által. Fontos volt az is, hogy a projekt végére „ezek a női hangok megszólaljanak”, a helyi közösségekben segítve ezzel a közösségek hétköznapi életét, az egyének kibontakoztatását.

- A martfűi csoport /16 fő/: professzionális és amatőr művészek, fő profiljuk a textil, kerámia, grafika, selyemfestés, ékszerkészítés, foltvarrás, mézeskalács készítés.
Művésztanár: Peres Kinga, állandó szakmai mesterünk: Gyurcsek Ferenc Munkácsy-díjas szobrászművész.
2014. szeptember: Szakmai találkozó - fő kifejező eszköz a textil és a kerámia – Gaia-földanya, szem a lélek tükre
· minden csoport bemutatkozott, az óceán parti francia csoport szavalt, mi magyarok sokszor dalban mondjuk el érzéseinket – fiatal, ügyes zenészeink is. Nagyon játékos, dalos kedvű és táncos lábú a mi csoportunk!!! 

2015. A projektben minden csoportnak egy közös alkotást kell létrehozni, amivel üzen a világnak és csak őt jellemzi. Mi a KEMENCÉT választottuk, hiszen az otthon megteremtése, a családi tűz életben tartása mindig a nő feladata volt.
· a kerámia történeti fejlődésével ismerkedtünk, ősi népi motívumokkal,
· kemence túra a Skanzenben,
· többféle kifejezésmóddal foglalkoztunk CIPŐK – „Martfű a cipőkészítés hazája” – kompozíciók, melyek sok mindent kifejeznek,
· További lelki építkezés – az ének – Nőikar hangverseny
· Május – Litvánia szakmai találkozó – „Minden, ami len” – különféle technikákat ismertünk meg, közös beszélgetések a női létről, egyéni alkotások sora, mely később eggyé vált,
· Ősztől a saját kemencénkre koncentráltunk – kemence szemek készítése – agyagozás, mintázás, mázazás, kiégetés,
· született egy kortárs kemencénk – olyan, mint egy kas, visszatérő motívum … mindig körülöttünk volt és érlelődött a gondolat…
· November – újra egy kis kitekintés – „A Nagy Rajzolás” program – Martfű épített környezetének ábrázolása – Művelődési Központ,
· Folytattuk örök témánkat, a kemencét: formázása a kemencének, a kemence szemek elhelyezése,
· közben készült a kortárs kemence agyagtapasztással,
Egyszer volt egy kemence… mely égetés közben szétrobbant...
„És lőn új kemence” /január/ – Nincsen nő férfi nélkül… állandó mesterünk, Gyurcsek Ferenc segítségünkre sietett, és megalkottuk az új kemencét, mely szép és működőképes.

2016. Francia barátaink is megnézték, és egy fotóművész segítségével kiállítás készült a projektben működő csoportok alkotásaiból.
Július - projekt találkozó Cluny-ben
Igazi közösségi élmény, sok közös alkotás és végső összegzés, közös megnyilvánulás /flashmob/ Cluny főterén, Kávéházi  beszélgetések a művészetekről, népművelés lehetőségeiről, a nők önkifejezéséről a partner országokban.
Augusztus - november: szakmai kiadványok készítése, tapasztalatok egyeztetése

Végül összegezve, az elmúlt két évben sok érdekes benyomás ért minket, sokat tanultunk egymástól, más nemzetek csoportjaitól.
Folyamatosan olyan benyomások, hatások értek bennünket, melyek segítették lelki és technikai fejlődésünket.

A mi kis Femin’art csoportunk nagyon ügyes, vidám és roppant kreatív közösség, egy olyan mag, mely képes lelkileg is a környezetére kisugározni a szépet, jót, a harmóniát és képes ezt megmutatni alkotásain keresztül is.
Martfű, 2016. november

